CELEX: 32006D0720
Language: lv
Date: 2006-10-23 00:00:00
Title: 2006/720/EK: Komisijas Lēmums ( 2006. gada 23. oktobris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū augu izcelsmes diacilglicerīneļļu kā jaunu pārtikas produktu (izziņots ar dokumenta numuru K(2006) 4971)

26.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 296/10
            
         
      KOMISIJAS LĒMUMS
   
   (2006. gada 23. oktobris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū augu izcelsmes diacilglicerīneļļu kā jaunu pārtikas produktu
   (izziņots ar dokumenta numuru K(2006) 4971)
   (Autentisks ir tikai teksts angļu valodā)
   (2006/720/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97 (1), jo īpaši tās 7. pantu,
   tā kā:
   
               (1)
            
            
               2002. gada 17. aprīlīArcher Daniels Midland Company (turpmāk – “ADM”) Nīderlandes kompetentajām iestādēm lūdza atļauju laist tirgū augu diacilglicerīneļļu kā jaunu pārtikas produktu lietošanai cepamajās eļļās, tauku pastās, salātu mērcēs, majonēzē, dzērienos, ko uzrāda kā vienas vai vairāku ēdienreižu aizstājējus dienišķajā uzturā, miltu konditorejas izstrādājumos un jogurta tipa produktos.
            
         
               (2)
            
            
               Nīderlandes kompetentās iestādes 2002. gada 20. decembrī sniedza sākotnējo novērtējuma ziņojumu. Ziņojumā tika secināts, ka augu diacilglicerīneļļas lietošana cilvēku uzturā ir droša.
            
         
               (3)
            
            
               Komisija 2003. gada 21. janvārī nosūtīja sākotnējo novērtējuma ziņojumu visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā paredzētajās sešdesmit dienās tika celti pamatoti iebildumi pret šā produkta tirgošanu.
            
         
               (5)
            
            
               Eiropas Pārtikas nekaitīguma iestāde (EFSA) 2004. gada 2. decembra atzinumā attiecībā uz ADM iesniegumu apstiprināt augu izcelsmes diacilglicerīneļļu (EnovaTM oil) (2) secināja, ka minēto eļļu var droši lietot uzturā.
            
         
               (6)
            
            
               Tomēr attiecībā uz trans-taukskābēm EFSA ieteica samazināt to līmeni līdz tādam, kāds ir standarta augu eļļās, kuras paredzēts aizstāt ar jauno eļļu, lai tā uzturvērtības ziņā nebūtu patērētājam mazvērtīgāka.
            
         
               (7)
            
            
               Uz dzērieniem, kas domāti kā vienas vai vairāku dienišķā uztura ēdienreižu aizstājēji, attiecas Padomes 1989. gada 3. maija Direktīva 89/398/EEK par dalībvalstu tiesību aktu tuvināšanu attiecībā uz īpašas diētas pārtikas produktiem (3).
            
         
               (8)
            
            
               Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Augu izcelsmes diacilglicerīneļļu atbilstīgi pielikumā aprakstītajam var laist Kopienas tirgū kā jaunu pārtikas produktu lietošanai cepamajās eļļās, tauku pastās, salātu mērcēs, majonēzē, dzērienos, ko pasniedz kā vienas vai vairāk nekā vienas maltītes aizstājējus ikdienas uzturā, miltu konditorejas izstrādājumos un jogurta tipa produktos.
   2. pants
   Apzīmējumam “augu izcelsmes diacilglicerīneļļa (vismaz 80 % diacilglicerīna)” jābūt paša produkta marķējumā, vai arī tas jāiekļauj to pārtikas produktu sastāvdaļu sarakstā, kuros tas ir.
   3. pants
   Šis lēmums ir adresēts ADM Kao LLC, 4666 East Faries Parkway, Decatur, IL 62526, USA.
   
      Briselē, 2006. gada 23. oktobrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 43, 14.2.1997., 1. lpp. Regulā jaunākie grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).
   
      (2)  Diētisko produktu, uztura un alerģiju zinātnes ekspertu grupas 2004. gada 2. decembra atzinums pēc Komisijas lūguma attiecībā uz iesniegumu pārdot ES Enova oil kā jaunu pārtikas produktu. Atzinums atrodams Eiropas Pārtikas nekaitīguma iestādes Diētisko produktu, uztura un alerģiju zinātnes ekspertu grupas interneta lapās.
   
      (3)  OV L 186, 30.6.1989., 27. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 1999/41/EK (OV L 172, 8.7.1999., 38. lpp.).
   
      PIELIKUMS
      AUGU IZCELSMES DIACILGLICERĪNEĻĻAS SPECIFIKĀCIJA
      
                  Viela/parametri
               
               
                  Saturs
               
            
                  Acilglicerīna sadalījums
               
            
                  diacilglicerīni (DAG)
               
               
                  Ne mazāk par 80 %
               
            
                  1,3-diacilglicerīni (1,3-DAG)
               
               
                  Ne mazāk par 50 %
               
            
                  triacilglicerīni (TAG)
               
               
                  Ne vairāk kā 20 %
               
            
                  monoacilglicerīni (MAG)
               
               
                  Ne vairāk kā 5 %
               
            
                  Taukskābju sastāvs (MAG, DAG, TAG)
               
            
                  Oleīnskābe (C18:1)
               
               
                  Starp 20 un 65 %
               
            
                  Linolskābe (C18:2)
               
               
                  Starp 15 un 65 %
               
            
                  Linolēnskābe (C18:3)
               
               
                  Ne vairāk kā 15 %
               
            
                  Piesātinātās taukskābes
               
               
                  Ne vairāk kā 10 %
               
            
                  Pārējie
               
            
                  Skābes vērtība
               
               
                  Ne vairāk kā 0,5 mg KOH/g
               
            
                  Mitrums un gaistošo vielu saturs
               
               
                  Ne vairāk kā 0,1 %
               
            
                  Peroksīda skaitlis (PV)
               
               
                  Ne vairāk kā 1 meq/kg
               
            
                  Nepārziepjojamas vielas
               
               
                  Ne vairāk kā 2 %
               
            
                  Trans-taukskābes
               
               
                  Ne vairāk kā 1 %
               
            
                  MAG – monoacilglicerīni, DAG – diacilglicerīni, TAG – triacilglicerīni
                  Taukskābju sastāvdaļas iegūst no pārtikā lietojamām augu eļļām, it īpaši no sojas (Glycine max.) vai ripšu un rapšu (Brassica campestris, Brassica napus) eļļas.